Donecko tarptautinis oro uostas
48°04′30″ š. pl. 37°43′32″ r. ilg.﻿ / ﻿48.07500°š. pl. 37.72556°r. ilg.﻿ / 48.07500; 37.72556 Donecko Sergejaus Prokofjevo tarptautinis oro uostas (ukr. Міжнародній аеропорт «Донецьк» імені Сергія Прокоф’єва) (IATA kodas: DOK, ICAO kodas: UKCC) – civilinis oro uostas Rytų Ukrainoje, Donecke, apie 10 km į šiaurės vakarus nuo miesto. Pavadintas garsaus kompozitoriaus Sergejaus Prokofjevo, gimusio Donecko srityje, vardu. Pastatytas 1933 m., vėliau perstatytas ir išplėstas 1973 m. ir 2011-2012 m. Aptarnavo Donecką ir Donecko, Charkovo, Zaporožės, Luhansko sritis (šiuose regionuose gyvena 6,5 mln. žmonių). Skrydžių operatorius – oro linijų bendrovė „Donbassaero“. 2013 m. pervežė 1,11 mln. keleivių. Prasidėjus karui Donbase saugumo sumetimais 2014 m. gegužės 26 d. Ukrainos Valstybinė aviacijos tarnyba oro uosto veiklą sustabdė. Vėlesnių karo veiksmų metu Donecko oro uostas buvo visiškai sugriautas, aptarnauti orlaivius yra netinkamas.